jkorsvik/nowiki_second_scrape_merged huggingface dataset:
Hönöleden

Hönöleden er et fergesamband som går mellom Lilla Varholmen i Göteborg og Hönö i skjærgården i nordvest. Strekningens lengde er 2,5 km og overfartstiden er 12 minutter. Den driftes av Trafikverket Färjerederiet og er med 2,3 millioner motorkjøretøy per år (2011) Sveriges sterkest trafikkerte fergesamband. Fergen er del av Länsväg 155, og den benyttes gratis.


== Referanser ==


== Eksterne lenker ==
Trafikverkets side om Hönöleden
Side om side

Side om side er en norsk komiserie som produseres av NRK, som vises på NRK1, og strømmes på NRK TV. Serien hadde premiere i 2013. Handlingen bygger seg rundt dagliglivet til familiene Pedersen, Kopperud, Kvåle/Helgesen og Blegeberg i et nabolag i den fiktive kommunen Granli i Østfold. Serien har blitt sammenlignet med den svenske tv-serien Solsidan.Premieren ble sett av 553 000. Den sjette sesongen hadde i snitt 1,25 millioner seere (Det inkluderer originalsendinger og reprisesendinger på TV, samt NRK-TV).Side om side er spilt inn i Fådveien på Røa i Oslo, men bruker også klipp fra Løren. I tillegg er de fleste kirkescenene i serien spilt  inn i Bakkehaugen kirke på Tåsen i Oslo.Sesong 8 ble først vist på tv i august 2021 etter den ble utsatt i 2020.


== Rollebesetning ==


== Episoder ==


=== Sesong 1 (2013) ===


=== Sesong 2 (2014) ===


=== Sesong 3 (2015) ===


=== Sesong 4 (2016) ===


=== Sesong 5 (2017) ===


=== Sesong 6 (2018) ===


=== Sesong 7 (2019) ===


=== Sesong 8 (2021) ===


=== Sesong 9 (2022) ===


== Priser og nominasjoner ==
Gullruten 2014 i klassen beste regi - drama (Marit Åslein)
Nominert til Gullruten 2014 i klassen beste humorprogram
Nominert til Gullruten 2014 i klassen beste kvinnelige skuespiller (Marie Blokhus)
Nominert til Gullruten 2014 i klassen beste manus - drama (Terje Solli, Maia Lunde, Birgitte Bratseth)
Nominert til Komiprisen 2014 i klassen årets TV-produksjon
Nominert til Komiprisen 2015 i klassen årets kvinnelige TV-komiker (Pernille Sørensen)
Nominert til Komiprisen 2015 i klassen årets morsomste (Tore Sagen)
Nominert til Komiprisen 2016 i klassen årets kvinnelige TV-komiker (Pernille Sørensen)


== Referanser ==


== Eksterne lenker ==
(no) Offisielt nettsted 
(en) Side om side på Internet Movie Database 
(no) Side om side på NRK TV
Anders Düben

Anders Düben den eldre (1597–1662) var en tysk-svensk kapellmester, organist og komponist.
Faren, Andreas Düben (1558–1625), var organist ved Thomas-Kirche i Leipzig. Anders Düben studerte først i Leipzig, og fra 1614 til 1620 hos Jan Pieterszoon Sweelinck  i Amsterdam.
I 1620 kom Anders Düben til Sverige, og ble året etter ansatt som hofforganist i Stockholm. I 1624 ble han hoffkapellmester ved Kungliga Hovkapellet, i 1625 organist ved Stockholms tyske kirke, St. Gertrud, og fra 1649–1650 var han organist også i Storkyrkan.
Sønnen Gustaf Düben den eldre etterfulgte ham som hoffkapellmester.
Av de få bevarte verkene etter Anders Düben finnes én motett, én miserere og enkelte orgelkomposisjoner som viser et sterkt slektskap med læreren Sweelinck.


== Referanser ==


== Litteratur ==
Carl Stiehl: «Die Familie Düben und die Buxtehudeschen Manuscripte auf der Universität zu Uppsala.» I Monatshefte für Musikgeschichte. XXI, 1889, s. 4–6.
«Andreas Düben» i The New Grove Dictionary of Music and Musicians, red. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2


== Eksterne lenker ==
(en) Anders Düben den eldre på Discogs 
(en) Anders Düben den eldre på MusicBrainz 
(en) Anders Düben den eldre på Spotify 
Artikkel om Anders Düben Arkivert 21. september 2013 hos Wayback Machine. i Svenskt biografiskt lexikon, artikkel av Carl-Allan Moberg. Hentet 18. september 2013
Stamina

Stamina Group AS (tidligere Stamina HOT) er en kjede som består av treningssentre (Stamina Trening AS) og bedriftshelsetjenester (Stamina Helse AS) som forvaltes av Herkules Capital. 4. juni 2018 ble Stamina Trening AS kjøpt opp av Norsk Treningshelse AS. Stámina kommer forøvrig fra det latinske ordet stámen, som betyr utholdenhet.
Stamina Group driver innen trening, bedriftshelse, fysioterapi og ernæring. Kjeden består av 40 treningssentre og 60 bedriftshelsetjenester i hele Norge (per juni 2018), og har totalt ca. 1900 ansatte og en omsetning på ca. 1,6 milliarder kroner.


== Historie ==
Friskhuset AS startet som et frittstående treningssenter Bodø i 2001. Etter hvert ble virksomheten utvidet med flere treningssentre. I 2011 ble Friskhuset AS oppkjøpt av Helse Holding, som igjen er forvaltet av Herkules Capital.Hjelp24 AS en privat norsk helseaktør, dannet i 2005.
Selskapet er organisert i fire tjenesteområder; bedriftshelsetjenester, privat sykehus og spesialisttjenester, trygghetsalarmtjenester og arbeidsmiljøkartlegging.
Hjelp24 er eid av et norsk investeringsfond forvaltet av Herkules Capital.I 2012 ble Friskhuset AS og Hjelp24 AS slått sammen til Stamina HOT AS. Samtidig ble en del andre treningssentre og helsetjenester innlemmet i kjeden..
I september 2013 valgte kjeden å fjerne HOT (helse og trening) fra navnet sitt, etter en undersøkelse som viste at mange assosierte HOT med den engelske betydningen av ordet.I juni 2018 solgte Stamina Group treningssentrene til Norsk Treningshelse AS.


== Virksomhetsområder ==


=== Trening ===
Stamina Trening AS tilbyr, ifølge hjemmesiden, blant annet saltimer, PT (personlig trener), styrkerom/området og utetrening som treningsmetoder.


=== Bedriftshelsetjeneste ===
Stamina Helse AS (tidligere Hjelp24 HMS) er en offentlig godkjent leverandør av bedriftshelsetjenester (Stamina Helse AS), kurs (Stamina kurssenter) og HMS systemer (Stamina Interaktiv).
Hovedområdet er forebyggende arbeid relatert til helse, miljø og sikkerhet på arbeidsplasser.


=== Idrettsmedisin ===


=== Organisasjons- og ledelsesutvikling ===
Stamina Census tilbyr kurs og kartlegging innen HMS-arbeid og organisasjons- og lederutvikling.


== Eierstruktur ==
Helse Holding AS er morselskap, og har følgende datterselskap: 
- Stamina Helse AS
- Nimi AS
- Hjelp24 Respons AS
- Helse Holding Invest AS (som igjen eier flere Stamina treningssentre)
- Stamina Trening AS


== Datterselskap ==


== Søsterselskap ==
Nimi.

Nimi (Norsk idrettsmedisinsk institutt) er et medisinsk spesialistsenter, med privat sykehus, trening, rehabilitering og egen forskningsavdeling.
Census.

Census er et kompetansesenter innen organisasjons- og lederutvikling.


== Frittstående deltagere i kjeden ==


== Referanser ==


== Eksterne lenker ==
Stamina HOT
Bernt G. Apeland

Bernt Gudmund Apeland (født 26. mai 1965) er en norsk næringslivsleder. I 2023 ble han administrerende direktør i Virke, hovedorganisasjonen for handels- og tjenestenæringen. Apeland var generalsekretær i Norges Røde Kors fra 2016 til 2022. Han kom til Røde Kors fra stillingen som generalsekretær i UNICEF Norge i 2016. Før tiden i UNICEF jobbet han for Norges Røde Kors fra 1994, hvor han ble kommunikasjonsdirektør i 2005. Fra 2009 var han også markedsdirektør. Før Apeland begynte i Røde Kors jobbet han som journalist i VG og Dagbladet.  
Han har hatt tre internasjonale oppdrag for Røde Kors/Røde Halvmåne:

2001: Spesialrådgiver i FN-delegasjon til Det internasjonale Rode Kors- og Røde Havmåne-forbundet (IFRC) i New York.
2003: Talsperson for Den internasjonale Røde Kors-komiteen (ICRC) i Erbil, Irak i forbindelse med den andre Gulfkrigen.
2005: Talsperson for Den internasjonale Røde Kors-komiteen (ICRC) etter tsunamien i Banda Aceh, Indonesia.Apeland har også sittet i bydelsutvalget i Sagene bydel i Oslo, for Arbeiderpartiet fra 2003 til 2007.


== Referanser ==


== Eksterne lenker ==
Norges Røde Kors nettsider
Beathe Küchler

Beathe Küchler (født Beathe Dyngeland, 1967) er en norsk musiker, tekstforfatter, komponist og musikklærer. Hun eier plateselskapet Medea Records B. Kuchler, opprettet i Bergen i 2005. Som plateartist benytter hun navnet B. Keyler. Sjangeren er Blues.
Beathe Keyler debuterte med sitt soloalbum Come on Home i 2006, og fikk gode kritikker i inn– og utland. Hun ble skrevet om i Bluesmatters i UK samme året med sammenligninger til artister som Bonnie Raitt, K.T. Tunstall og Rory Blocks.


== Diskografi ==
CD Soloalbum, Come on home, B. Keyler (2006)
EP/CD, Seven Stars, B. Keyler (2008)
CD Album, Organic, B. Keyler (2009)
DVD, Konsertvideo av B. Keyler Band live, fra Fana Kulturhus, LIO Produksjon (2009)
EP/CD, Ocean, B. Keyler (2012)
Singel, Take The Ride,  B. Keyler (2015)
Singel, Shot, B. Keyler (2016)
CD/Album, Echoes, B. Keyler (24. Oktober 2017)


== Eksterne lenker ==
www.keyler.no
Levanger Fotomuseum

Levanger Fotomuseum er et fotohistorisk museum i Levanger. Museet er fylkesansvarlig fotobevaringsinstitusjon i Nord-Trøndelag. Museet het tidligere Levanger Museum, men skiftet navn i 2016.
Museets samling er på ca. 600 000 negativer og gjenstander tilknyttet fotografi. Samlingen består for en stor del av arkiver etter enkeltfotografer fra Levanger og omegn. Av spesiell interesse er arkivet etter Harald Renbjør. Renbjør var kjemiker og pioner innen fargefotografi og utforsket fargefotografiet gjennom hele livet. Arkivet etter ham inneholder eksempler på de fleste vanlige fargefototeknikker, så som trefargefotografi, Autochrome og Agfa fargeraster. Harald Renbjørs kjemilaboratorium er rekonstruert på museet. Andre fotografer som er representert i samlingen er studiofotografer som Sverre Bjerkan, Lars Larsen Ingulfsvand, Martin Knoph, Lornts Larsson, Olga Davidson m.flere. 
Bilder fra Levanger Fotomuseums samling finnes på  Digitalt Museum.
Museet ble i 2004 konsolidert sammen Stiklestad Nasjonale Kultursenter og andre museer i søndre del av fylket. 


== Eksterne lenker ==
Offisielt nettsted 
(en) Levanger Museum – kategori av bilder, video eller lyd på Commons 
digitaltmuseum.no
Länsväg 155

Länsväg 155 er en svensk vei, som går mellom Hönö og Göteborg.
Med 6300 kjøretøy per døgn er fergeforbindelsen til Hönö den travleste fergeforbindelsen i Norden, målt i antall kjøretøy.


== Knutepunkter ==
 Västra Götalands län

Öckerö kommune Lv572 fra Rödsund til Hönö Klåva og til Burösunds brygga
 Ferge fra HönöGöteborg kommune til Lilla Varholmen
 Lv1135 fra Lilla Varholmen til Björkö
 Lv559 til Hällsvik
 Lv591 til Skeppstadsholmen
 Lv563 fra Bur til Lv570 Bärby
Lv564 til Lv565 Östergården
 Arm E6.20 Bräckemotet
 Lundbytunnelen (2060 m)
 Lundbyhamnen
 Ringömotet


== Referanser ==
Keep It Real

Keep It Real er MC Rens andre singel fra hans andre album The Villain in Black. Sangen ble utgitt 20. august 1996, fire måneder etter at albumet ble lansert. Sanger er skrevet av MC Ren og produsert av dr. Jam.
Trefargefotografi

Trefargefoto er den eldste fargefotografiteknikken.
Prinsippet ble beskrevet teoretisk allerede i 1855 av James Clerk Maxwell, men først vist i praksis i 1861 under et foredrag i London. Trefargefoto er komplisert å utføre og fikk aldri noe stort omfang. Harald Renbjør (1889–1956) fra Levanger var norsk pioner i fargefotografering og utforsket trefargefotoet sammen med andre fargefototeknikker gjennom hele livet.Motivet blir fotografert på tre forskjellige glassplater gjennom rødt, grønt, og blått filter. Etter at negativene er framkalt lages positiver av disse ved å kontaktkopiere dem. Platene kan også kontaktkopieres direkte. Ved å projisere positivene gjennom tilsvarende filtre i register, oppstår et bilde i riktige farger. Det er også mulig å lage kopier på papir ved hjelp av prosesser tilsvarende Dye Transfer-prosessen.


== Se også ==
Additiv fargesyntese


== Referanser ==


== Eksterne lenker ==
(en) Early color photography – kategori av bilder, video eller lyd på Commons 
Trefargefoto av Harald Renbjør hos digitaltmuseum.no; besøkt 21.10.2013
Hilary Deacon

Hilary John Deacon (født 10. januar 1936 i Cape Town i Sør-Afrika, død 25. mai 2010 i Stellenbosch i Sør-Afrika) var en søramerikansk arkeolog og akademiker. Han var professor i arkeologi ved Universitetet i Stellenbosch i Stellenbosch i Sør-Afrika. Han fokuserte sin forskning på det moderne menneskets fremkomst og sørafrikansk arkeologi. Han forsket prinsipielt ved Klasies River Caves, en av de mest kjente plassene med anatomiske av moderne mennesker som levde der for cirka 125 000 år siden.


== Liv og virke ==
Deacon ble født i Cape Town i Sør-Afrika, og studerte geologi og arkeologi ved Universitetet i Cape Town. Han ble uteksaminert i 1955. Han startet sin karriere som geolog og jobbet i Øst- og Vest-Afrika før han begynte å jobbe innen arkeologi som visedirektør for Albany Museum i Grahamstown fra 1963 til 1971. Etter det fikk han økonomisk støtte fra Universitetet i Stellenbosch helt til sin pensjon. I 1974 brukte han et år på å undervise i Universitetet i London. Han fikk sin Ph.D.-grad fra Universitetet i Cape Town i 1974. Han var gjesteprofessor i Universitetet i California, Berkeley i 1986 og gjesteprofessor i Universitetet i Chicago i 1978.
Deacon underviste i arkeologi ved Universitetet i Stellenbosch, og skrev over hundre publikasjoner, journaler, bøker, monografier og konferanseprotokoller.
Society of Antiquaries of London

Society of Antiquaries of London (SAL) er et akademi som ifølge sitt royal charter av 1751 har ansvar for å «oppmuntre til, utvikle og videreutvikle studiet og kunnskap om oldsaker og historien til dette og andre land». Det holder til i Burlington House i Piccadilly i London (en bygning som er eiet av den britiske staten), og er en registrert veldedig organisasjon.


== Referanser ==
Franciszek Piper

Franciszek Piper (født 1941) er en polsk historiker. Hans arbeid kretser rundt Holocaust, spesielt konsentrasjonsleiren Auschwitz. Piper har arbeidet med å anslå antallet drepte ved Auschwitz-Birkenau. Han har kommet fram til minst 1,1 millioner ble utslettet, inkludert 960 000 jøder.David Coles dokumentar om Auschwitz inkluderer et intervju med Piper.


== Referanser ==


== Eksterne lenker ==
Piper on David Cole Arkivert 16. september 2013 hos Wayback Machine.
Auschwitz-Birkenau Museum Official Website
Paul Bahn

Paul Gerard Bahn (født 1953 i Hull) var en engelsk arkeolog, skribent og oversetter. Han fikk Ph. d. graden i arkeologi fra Cambridge Universitet i 1979 med en avhandling om de franske Pyreneenes forhistorie.


== Bibliografi ==
Pyrenean Prehistory (1984)
Ancient Places (med Glyn Daniel, 1986)
Images of the Ice Age (1988, med Jean Vertut)
The Bluffer's Guide to Archaeology (1989, 2nd ed. 1999, 3rd ed. 2004)
Archaeology: Theories, Methods and Practice (1991, med Colin Renfrew—2nd ed. 1996, 3rd ed. 2000, 4th ed. 2004, 5th ed. 2008, 6th ed. 2012)
Easter Island, Earth Island (med John Flenley, 1992)
100 Great Archaeological Discoveries (1995)
Mammoths (med Adrian Lister, 1995; 2nd ed. 2000)
Archaeology: a very short introduction (1997)
Journey Through the Ice Age (med Jean Vertut, 1997)
The Cambridge Illustrated History of Prehistoric Art (1998)
Disgraceful Archaeology (med Bill Tidy, 1999)
The Enigmas of Easter Island (med John Flenley, 2003)


== Referanser ==


== Eksterne lenker ==
Archaeological Institute of America: Paul Bahn
(en) Verk av eller om Paul Bahn i bibliotekene i (WorldCatkatalog)
Glyn Daniel

Glyn Edmund Daniel (født 23. april 1914, død 13. desember 1986) var en arkeolog fra Wales. Han underviste på University of Cambridge, og spesialiserte seg innen den yngre steinalder. I 1974 ble han en Disney Professor of Archaeology, og han var med å lage den akademiske journalen Antiquity i perioden 1858-1985. Han publiserte en del krim under pseudonymet Dilwyn Rees.


== Tidlig liv og utdanning ==
Daniel ble født i Lampeter Velfrey i Pembrokeshire, som var en liten landsby mellom Narberth og Whitland, i den sørlige delen av Wales, hvor hans far, John Daniel, var landsbyens skolemester. Da Daniel var fem år gammel flyttet han sammen med sine foreldre til Liantwit Major i Vale of Glamorgan. Han begynte på Barry County School for Boys, som var hans akademiske mulighet til å få stipend, slik at han kunne begynne på Universitetet i Cambridge.


== 2. verdenskrig ==
I løpet av 2. verdenskrig, viste Daniel sitt talent for å tolke arkeologiske plasser gjennom antennefotografi mens han jobbet hos RAFs flyfoto enhet. Han analyserte og undersøkte bilder av fiendens territorium.


== Akademiske verk ==
The Prehistoric Chamber Thombs of France (1960)
The Megalith Builders of Western Europe (1963)
150 Years of Archaeology (1976)
en god del artikler i arkeologiske journaler
Hans mest suksessfulle verk for allmennheten varThe Idea of Prehistory (1962), senere reutgitt i samarbeid med Colin Renfrew for Edinburgh University Press i 1988


== Krimromaner ==
Daniel skrev en del krim under pseudonymet Dilwyn Rees. Hans noveller The Cambridge Murders (1945) (reutgitt i 1965, publisert under hans ekte navn) og Welcome Death (originalt publisert under hans ekte navn i 1945) handler om Sir Richard Cherrington, en eminent, men også let eksentrisk arkeolog som er visepresident for Fisher College - er en rolle basert på forfatteren.


== Bibliografi ==
Daniel, Glyn. Some Small Harvest: The Memoirs of Glyn Daniel. London: Thames & Hudson Ltd., 1986. ISBN 0-500-01387-X


== Referanser ==


== Eksterne lenker ==
(en) "Antiquaries in Wales", Amgueddfa Cymru – National Museum Wales
Beyne-Heusay

Beyne-Heusay er en kommune i provinsen Liège i Belgia. Kommunen består av tre delkommuner: Beyne-Heusay, Bellaire og Queue-du-Bois. 


== Referanser ==


== Eksterne lenker ==
Offisielt nettsted 
(en) Beyne-Heusay – kategori av bilder, video eller lyd på Commons 
Byer og kommuner i Belgia
Blegny

Blegny (tidligere Blégny) er en kommune i provinsen Liège i Belgia. Kommunen består av seks delkommuner: Mortier, Trembleur, Barchon, Housse, Saive og Saint-Remy. 


== Referanser ==


== Eksterne lenker ==
(fr) Offisielt nettsted 
(en) Blegny – kategori av bilder, video eller lyd på Commons 
Byer og kommuner i Belgia
Comblain-au-Pont

Comblain-au-Pont er en kommune i provinsen Liège i Belgia. Kommunen består av to delkommuner: Comblain-au-Pont og Poulseur. Elvene Amblève og Ourthe renner sammen i Comblain-au-Pont, noe som har gitt kommunen dens navn.


== Referanser ==


== Eksterne lenker ==
Offisielt nettsted 
(en) Comblain-au-Pont – kategori av bilder, video eller lyd på Commons 
Byer og kommuner i Belgia
Chaudfontaine (Liège)

Chaudfontaine er en kommune i provinsen Liège i Belgia. Kommunen består av fire delkommuner: Chaudfontaine, Vaux-sous-Chèvremont, Beaufays og Embourg. Elva Vesdre renner gjennom kommunen. Navnet Chaudfontaine («varm kilde») har kommunen fått på grunn av sine varme kilder. Chaudfontaine har på grunn av dens mineralrike kildevann gitt navn til et av Coca-colas mineralvannvaremerker.


== Historie ==
Beaufays nevnes allerede på 1100-tallet et kloster. Embourg ble grunnlagt ca 556 av Monulphus, biskop av Tongeren. Vaux-sous-Chèvremont ble fra 1700-tallet kjent for kullbergverker, glassverk og hammersmier.


== Referanser ==


== Eksterne lenker ==
(fr) Offisielt nettsted 
(en) Chaudfontaine – kategori av bilder, video eller lyd på Commons 
Byer og kommuner i Belgia
Nordnesfjellet

Nordnesfjellet er et fjellområde i Kåfjord kommune, Troms som ligger på andre siden av fjorden for Lyngseidet.
En forventer her et større ras fra partiet Jettan, som vil gi en stor og ødeleggende flodbølge i området.  Fjellet blir kontinuerlig overvåket av Norges vassdrags- og energidirektorat (tidligere overvåket av Nordnorsk Fjellovervåking IKS) i håp om at en skal kunne varsle tidlig nok til at befolkningen kan evakueres.


== Referanser ==


== Eksterne lenker ==
Nordnesprosjektet
Arbeidermesterskapet i fotball 1928

Arbeidermesterskapet i fotball 1928 var en norsk fotballturnering 
som ble arrangert av Arbeidernes Idrettsforbund (AIF). 
Sprint (Moss) vant turneringen etter å ha slått 
Spartacus 3-0 i finalen.
Sprints vinnerlag: Einar Johansen, Juel Asbjørnsen, Eugen Anstensen, Gunnar Heintz, Wilhelm Olsen, Harry Tefke, Øivind Pettersen, Rolf Pettersen, Georg Tefke og Hans Hansen.


== Runder ==
1. runde: 15 kamper, 8 lag walk-over. Totalt 38 lag. Spilt 19. og 26. august.
2. runde: 8 kamper, 7 lag walk-over. Spilt 26. august.
3. runde: 7 kamper, 1 lag walk-over. Spilt 2. september.
Kvartfinaler: Spilt 16. og 23. september.
Semifinaler: 30. september.
Finale: 7. oktober.


== 1. runde ==
Walk-over: Sandnes, Fram Hvittingfoss, Kampens IL Oslo, ATI Bergen, Sprint Moss, 
Sterling, Sarpsborg AIL, Vika Oslo.


== 2. runde ==
Walk-over: Slemmestad SK, Hetland, Ørn Trondheim, 
Uredd Fredrikstad, Borgen Sarpsborg, Spartacus, Jordal.


== 3. runde ==
Økern walk over. Kampen Hetland–  Ørn Trondheim ble avlyst, og Ørn Trondheim fikk walk over.


== 4. runde - ekstrakamp ==
Hetland – ATIL Stavanger walk overATIL følte seg dårlig behandlet og nektet å spille en ekstra 4. runde-kamp.


== Kvartfinaler ==
Hetland – Slemmestad SK 2-2, 3-7
Sterling – Sprint Moss 2-3
Økern – Kampens IL Oslo 3-3, 2-0
Ørn Trondheim – Spartacus 1-4


== Semifinaler ==
Sprint Moss – Slemmestad SK 2-1
Økern – Spartacus 1-3


== Finale ==
Sprint Moss – Spartacus 3-0


== Noter og referanser ==


== Se også ==
Norgesmesterskapet i fotball for menn 1928
Liste over fotballklubber i Arbeidernes Idrettsforbund


== Kilder ==
Arbeiderbladet
Arbeideravisa
1ste Mai
Kalendae

Kalendae eller Calends (latin calendæ, fra calare, for «å kunngjøre [den første dagen]») er de første dagene i hver måned i den romerske kalenderen. Romerne anga disse «kalendae» til den første dagen i måneden, som symboliserte starten på en ny månefase. Denne dagen skulle pontiffene fastslå hvilke dager som skulle være Curia Calabra, det vil si hviledager, i den kommende måneden. Folk som var skyldte penger skulle betale gjeld, som var innskrevne i calendarian, en slags kontobok. Datum (i dette kalendersystemet) ble angitt relativt til dager som kalendae, Nones eller Ides. For eksempel ville tre dager etter Kalendae, i moderne språkbruk, være den fjerde dagen i måneden. For å finne dagen til kalendae i inneværende måned, teller man hvor mange dager som gjenstår i måneden, og legger til to til det tallet. For eksempel er 22. april den 10. kalendae i mai, fordi det er åtte dager igjen i april, man legger til 2, og får 10.


== Referanser ==


== Litteratur ==
Wiseman, T.P. (2008): «The Kalends of April» i: Unwritten Rome. Exeter, University of Exeter Press.
Pax Europaea

Pax Europaea (latin for den europeiske fred – henspiller på den historiske Pax Romana) utgjør den fredfulle perioden Europa har opplevd etter Den annen verdenskrig, ofte sett i sammenheng med opprettelsen av Den europeiske union (EU) og dens forløpere. Etter Den kalde krigen har denne freden vært enda tydeligere på grunn av de minskede politiske spenningene, med unntak av det tidligere Jugoslavia.
Det transatlantiske samarbeidet og europeisk integrasjon var tenkt å kunne opprettholde den skjøre freden som var skapt i Europa. Da kontinentet gjennom århundrer stadig var kastet ut i krig, var hensikten med opprettelsen av De europeiske fellesskap i 1950-årene å danne et samarbeide som var så omfattende at krig mellom de deltagende land ville umuliggjøres. Disse fellesskapene, og andre samarbeid som for eksempel NATO, omfattet mesteparten av det vestlige, nordre og sydlige Europa. Til tross for at det sentrale og østlige Europa forble i Sovjetunionens maktsfære, opplevde også disse landene lite fysisk konflikt, med unntak av internt maktmisbruk, frem til 1990-årene da Jugoslavia-krigene brøt ut mens dette landet raknet. I denne sammenheng ble EUs strukturer kritisert for den opplevde handlingslammelsen. I dag er disse nye landene på Balkan kandidater til å innlemmes i EU.
I dag omfatter unionen 27 land, mens flertallet av de resterende europeiske land søker medlemskap (tolv land tilsluttet seg EU på 2000-tallet). I tillegg er flere land, deriblant Norge, tilknyttet EU gjennom økonomiske avtaler og traktater, blant annet ved Det europeiske økonomiske samarbeidsområde (EØS). Innenfor integrasjonssfæren har ingen militær konflikt siden. Dette utgjør den lengstlevende freden på det vesteuropeiske kontinent siden Pax Romana.
I 2012 ble Den europeiske union tildelt Nobels fredspris. Den Norske Nobelkomite begrunnet dette med at «Unionen og dens forløpere har gjennom mer enn seks tiår bidratt til å fremme fred og forsoning, demokrati og menneskerettigheter i Europa.»


== Se også ==
Den europeiske unions medlemsstater
Pax Romana


== Referanser ==